Sant Simón apóstol

Sant Simón (en arameu Xim‘on y en griego Συμεών Symeon) conoixito como Simón o Zelota u Simón o Cananeu (Caná?, Galilea, 13 aC? - Echipto, 107 u Suanis (Persia), 62?) estió un zelota que fació parti d'os Doce Apóstols de Chesús de Nazaret.

Pareixe que Simón perteneixeba a lo grupo de zelotas que luitaban por a independencia d'Israel cuan s'unió a la colla de Chesucristo. Ye un d'os disciplos de Chesús d'os que se'n conoixen menos datos.

A Iglesia Copta lo identifica con Natanael de Caná mientres que a Ilesia Ortodoxa Griega lo asimila con o marito que se casaba en o episodio d'as Vodas de Caná, a on que Chesús tornó l'augua en vin. A traducción d'a palabra hebrea qana ye celota u de caná; ista dualidat ha lebato a diferents versions ta una mesma persona.

Pareixe que pedricó en Samaria, encara que bi ha tradicions locals en cuasi toz os puestos a on que afirman que i pedricó: Bretanya, Mar Negra, Echipto, Norte d'Africa, Persia, etcetera.

 Sant Simón en fuents aragonesas 
Sant Simon ye mencionato en o "Libro d'el Trasoro" y li dedican o capítol 79:

*